
ОБЯВА ЗА СВИКВАНЕ НА ОБЩО СЪБРАНИЕ

На основание чл.223 ал.1 от ТЗ, Съветът на директорите на “Спартак”АД свиква редовно годишно Общо събрание на акционерите на 10.05.2017 г. от 12:00 часа в гр. Бургас, ул.„Одрин” № 3 при следния дневен ред и следните проекти за решения:
1. Приемане доклада на Съвета на Директорите за дейността на дружеството през 2016 г., приемане на годишния отчет за финансовата 2016 г. и доклада на дипломирания експерт-счетоводител за неговата проверка и заверка. 
Проект за решение: Общото събрание на акционерите приема доклада за дейността на Съвета на Директорите за 2016 г., годишния отчет за финансовата 2016 г. и доклада на дипломирания експерт-счетоводител за неговата проверка и заверка. 


2. Вземане на решение за разпределение на печалба. 
Проект за решение: Общото събрание на акционерите приема решение за разпределение на печалбата съгласно предложение на акционерите, като определя дивидент в размер на 0,30 лв. на акция.


3. Освобождаване от отговорност на членовете на Съвета на Директорите за дейността им през 2016 г. 
Проект за решение: Общото събрание на акционерите освобождава от отговорност членовете на Съвета на Директорите за дейността им през отчетния период. 


4. Избор на експерт-счетоводител за 2017 г. 
Проект за решение: Общото събрание на акционерите избира за одитор за 2017г. Виолета Станчева – регистриран одитор под № 374.

При липса на кворум, на основание чл.227 от ТЗ, Общото събрание ще се проведе  на  09.06.2017 г. от 12:00 часа в  гр. Бургас, ул.„Одрин” № 3 при същия дневен ред.                                                                                              

